# Επίσημη Εφημερίδα C 214A/15 Ι

| | ISSN 1977-0901 |
| --- | --- |
| Επίσημη Εφημερίδα
  της Ευρωπαϊκής Ένωσης | C 214A |
| | |
| Έκδοση στην ελληνική γλώσσα | Ανακοινώσεις και Πληροφορίες | 59ο έτος15 Ιουνίου 2016 |

ISSN 1977-0901

Επίσημη Εφημερίδα

της Ευρωπαϊκής Ένωσης

C 214A

Έκδοση στην ελληνική γλώσσα

Ανακοινώσεις και Πληροφορίες

59ο έτος15 Ιουνίου 2016

---

| Ανακοίνωση αριθ | Περιεχόμενα | Σελίδα |
| --- | --- | --- |
| | V   Γνωστοποιήσεις |
| | ΔΙΟΙΚΗΤΙΚΕΣ ΔΙΑΔΙΚΑΣΙΕΣ |
| | Ευρωπαϊκή Επιτροπή |
| 2016/C 214A/01 | Γενική Διεύθυνση Πληροφορικής — Προκήρυξη κενής θέσης διευθυντή στη Διεύθυνση Ψηφιακές επιχειρηματικές λύσεις (DIGIT.B) (AD 14), Βρυξέλλες — (Άρθρο 29 παράγραφος 2 του Κανονισμού Υπηρεσιακής Κατάστασης) — COM/2016/10368 | 1 |

Ανακοίνωση αριθ

Περιεχόμενα

Σελίδα

V   Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Ευρωπαϊκή Επιτροπή

2016/C 214A/01

Γενική Διεύθυνση Πληροφορικής — Προκήρυξη κενής θέσης διευθυντή στη Διεύθυνση Ψηφιακές επιχειρηματικές λύσεις (DIGIT.B) (AD 14), Βρυξέλλες — (Άρθρο 29 παράγραφος 2 του Κανονισμού Υπηρεσιακής Κατάστασης) — COM/2016/10368

1

---

| EL | |
| --- | --- |

EL

---

V Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Ευρωπαϊκή Επιτροπή

| 15.6.2016 | EL | Επίσημη Εφημερίδα της Ευρωπαϊκής Ένωσης | CA 214/1 |
| --- | --- | --- | --- |

15.6.2016

EL

Επίσημη Εφημερίδα της Ευρωπαϊκής Ένωσης

CA 214/1

---

Γενική Διεύθυνση Πληροφορικής

Προκήρυξη κενής θέσης διευθυντή στη Διεύθυνση «Ψηφιακές επιχειρηματικές λύσεις» (DIGIT.B) (AD 14), Βρυξέλλες

(Άρθρο 29 παράγραφος 2 του Κανονισμού Υπηρεσιακής Κατάστασης)

COM/2016/10368

(2016/C 214 A/01)

Ποιοι είμαστε

Η Γενική Διεύθυνση Πληροφορικής (DIGIT) (http://ec.europa.eu/dgs/informatics/index_el.htm) της Ευρωπαϊκής Επιτροπής είναι υπεύθυνη για τη διαχείριση και τον συντονισμό της τεχνολογίας πληροφορικής και τηλεπικοινωνιών για τις υπηρεσίες της Επιτροπής, και ειδικότερα για την ανάπτυξη, τη διατύπωση και την εφαρμογή ενός σύγχρονου και δυναμικού εταιρικού οράματος για την τεχνολογία πληροφορικής, καθώς και μιας στρατηγικής η οποία ευθυγραμμίζεται πλήρως με τις γενικές προτεραιότητες της Επιτροπής, σε στενή συνεργασία με τις δομές διακυβέρνησης ΤΠ.

Στο πλαίσιο της DIGIT, η Διεύθυνση Β «Ψηφιακές επιχειρηματικές λύσεις» είναι υπεύθυνη για την ανάπτυξη και τη συντήρηση των εταιρικών συστημάτων πληροφορικής των διαφόρων γενικών διευθύνσεων της Επιτροπής, με στόχο την υποστήριξη τόσο της εσωτερικής διοίκησης όσο και των πολιτικών της ΕΕ σε τομείς όπως οι ανθρώπινοι πόροι, οι εταιρικές διαδικασίες λήψης αποφάσεων, η διαχείριση εγγράφων, η οικονομική διαχείριση και ο σχεδιασμός, η διαχείριση στοιχείων ενεργητικού, οι λογιστικοί έλεγχοι, οι ηλεκτρονικές δημόσιες συμβάσεις, η εσωτερική αγορά, η έρευνα και η συμμετοχική δημοκρατία.

Επιπλέον, η Διεύθυνση Β θα βρίσκεται στην πρώτη γραμμή κατά τη διεξαγωγή της λεγόμενης «επανεξέτασης συνεργειών και αποδοτικότητας» (Synergies and Efficiency Review – SER) της Ευρωπαϊκής Επιτροπής, η οποία αποσκοπεί στον εντοπισμό σημείων πιθανής βελτίωσης της οργανωσιακής αποδοτικότητας, μεταξύ άλλων στις οργανωσιακές δομές και στην κατανομή του προσωπικού. Μέσω της υλοποίησης των έργων ψηφιακού μετασχηματισμού που έχει αναλάβει, η DIGIT θα συμβάλει στον εκσυγχρονισμό της Ευρωπαϊκής Επιτροπής.

Η Διεύθυνση B διαχειρίζεται επίσης το πρόγραμμα λύσεων διαλειτουργικότητας για τις ευρωπαϊκές δημόσιες διοικήσεις (ISA) (http://ec.europa.eu/isa/), το οποίο διευκολύνει την αποτελεσματική διασυνοριακή και διατομεακή ανταλλαγή πληροφοριών μεταξύ δημόσιων διοικήσεων στα κράτη μέλη. Το πρόγραμμα ISA συμβάλλει στις δραστηριότητες ηλεκτρονικής διακυβέρνησης της Επιτροπής, στόχος των οποίων είναι η βελτίωση της αποδοτικότητας μέσω νέων, καινοτόμων και αποτελεσματικότερων ψηφιακών υπηρεσιών στο πλαίσιο της ψηφιακής ενιαίας αγοράς.

Τέλος, με βάση τα παραπάνω, η Διεύθυνση Β, σε συνεργασία με τις υπηρεσίες της Επιτροπής, τις διοικήσεις των κρατών μελών και διάφορους ενδιαφερόμενους φορείς, παρέχει εταιρικά συστήματα πληροφορικής, κοινά πλαίσια και διαλειτουργικά επαναχρησιμοποιήσιμα στοιχεία υψηλής ποιότητας με στόχο την επιτυχή εφαρμογή της στρατηγικής «Ηλεκτρονική Επιτροπή» (e-Commission) και των πολιτικών της ΕΕ.

Τι προσφέρουμε

Στο πλαίσιο της DIGIT, ο ρόλος του διευθυντή/της διευθύντριας είναι να καθορίζει τον γενικό στρατηγικό προσανατολισμό και να επιτελεί τη διαχείριση της Διεύθυνσης Β, με συγκεκριμένες αρμοδιότητες πάνω στα συστήματα πληροφορικής ζωτικής σημασίας σε εταιρικό επίπεδο εντός του πλαισίου που καθορίζεται από τη δήλωση αποστολής της Γενικής Διεύθυνσης και το ετήσιο πρόγραμμα εργασίας.

Ο διευθυντής/Η διευθύντρια είναι μέλος του συμβουλίου τεχνολογίας πληροφορικής της Επιτροπής.

Ο διευθυντής/Η διευθύντρια προεδρεύει της επιτροπής συντονισμού ISA και καθοδηγεί τη χάραξη, τη γνωστοποίηση και την εφαρμογή της πολιτικής για τη διαλειτουργικότητα σε συνεργασία με τις διοικήσεις των κρατών μελών.

Ο διευθυντής/Η διευθύντρια εκπροσωπεί τη γενική διευθύντρια σε εξωτερικές και εσωτερικές εκδηλώσεις που αφορούν τη Διεύθυνση.

Η Διεύθυνση αποτελείται από 6 μονάδες με έδρα στις Βρυξέλλες, αν και ορισμένες από αυτές έχουν προσωπικό τόσο στις Βρυξέλλες όσο και στο Λουξεμβούργο:

| 1. | Μονάδα B1 — Γραφείο αρχιτεκτονικής, υπηρεσία συμβουλευτικής, καινοτομία και διαχείριση σχέσεων |
| --- | --- |

1.

Μονάδα B1 — Γραφείο αρχιτεκτονικής, υπηρεσία συμβουλευτικής, καινοτομία και διαχείριση σχέσεων

| 2. | Μονάδα B2 — Εταιρικές λύσεις διαχείρισης γνώσης και λήψης αποφάσεων |
| --- | --- |

2.

Μονάδα B2 — Εταιρικές λύσεις διαχείρισης γνώσης και λήψης αποφάσεων

| 3. | Μονάδα B3 — Εταιρικές λύσεις ανθρώπινου δυναμικού |
| --- | --- |

3.

Μονάδα B3 — Εταιρικές λύσεις ανθρώπινου δυναμικού

| 4. | Μονάδα B4 — Εταιρικές λύσεις οικονομικών συμβάσεων και πολιτικών |
| --- | --- |

4.

Μονάδα B4 — Εταιρικές λύσεις οικονομικών συμβάσεων και πολιτικών

| 5. | Μονάδα B5 — Εταιρικές λύσεις διαχείρισης επιχορηγήσεων |
| --- | --- |

5.

Μονάδα B5 — Εταιρικές λύσεις διαχείρισης επιχορηγήσεων

| 6. | Μονάδα Β6 — Λύσεις διαλειτουργικότητας για τις ευρωπαϊκές δημόσιες διοικήσεις (ISA) |
| --- | --- |

6.

Μονάδα Β6 — Λύσεις διαλειτουργικότητας για τις ευρωπαϊκές δημόσιες διοικήσεις (ISA)

Η θέση του διευθυντή/της διευθύντριας είναι στις Βρυξέλλες και βρίσκεται υπό την άμεση εποπτεία της γενικής διευθύντριας.

Ο διευθυντής/Η διευθύντρια διοικεί περίπου 150 μόνιμους υπαλλήλους και σχεδόν 450 εξωτερικούς παροχείς υπηρεσιών και διαχειρίζεται έναν προϋπολογισμό ύψους 105 εκατ. ευρώ περίπου.

Τι αναζητούμε

Η θέση απαιτεί:

| — | διευθυντή/διευθύντρια με ηγετικές ικανότητες και το ταλέντο να διευθύνει και να κινητοποιεί μια μεγάλη και διαρκώς μεταβαλλόμενη ομάδα ιδιαίτερα ικανών στελεχών πληροφορικής και διοίκησης, άριστες διοικητικές δεξιότητες, καθώς και την ικανότητα να διοικεί μια οργάνωση επικεντρωμένη στην παροχή υπηρεσιών μέσα σε ένα πολυπολιτισμικό περιβάλλον. Αποδεδειγμένη ικανότητα και πείρα ώστε να κατανοεί τις προκλήσεις που αντιμετωπίζουν οι μεγάλες οργανώσεις στη σχεδίαση, την ανάπτυξη και την εξέλιξη των εταιρικών συστημάτων πληροφορικής σύμφωνα με τις επιχειρηματικές ανάγκες, |
| --- | --- |

—

διευθυντή/διευθύντρια με ηγετικές ικανότητες και το ταλέντο να διευθύνει και να κινητοποιεί μια μεγάλη και διαρκώς μεταβαλλόμενη ομάδα ιδιαίτερα ικανών στελεχών πληροφορικής και διοίκησης, άριστες διοικητικές δεξιότητες, καθώς και την ικανότητα να διοικεί μια οργάνωση επικεντρωμένη στην παροχή υπηρεσιών μέσα σε ένα πολυπολιτισμικό περιβάλλον. Αποδεδειγμένη ικανότητα και πείρα ώστε να κατανοεί τις προκλήσεις που αντιμετωπίζουν οι μεγάλες οργανώσεις στη σχεδίαση, την ανάπτυξη και την εξέλιξη των εταιρικών συστημάτων πληροφορικής σύμφωνα με τις επιχειρηματικές ανάγκες,

| — | αποδεδειγμένη πείρα στον αποτελεσματικό προγραμματισμό και τη διαχείριση ανθρώπινου δυναμικού (μεγάλες ομάδες) και προϋπολογισμών, |
| --- | --- |

—

αποδεδειγμένη πείρα στον αποτελεσματικό προγραμματισμό και τη διαχείριση ανθρώπινου δυναμικού (μεγάλες ομάδες) και προϋπολογισμών,

| — | μεγάλες δεξιότητες επικοινωνίας και διαπροσωπικών επαφών, |
| --- | --- |

—

μεγάλες δεξιότητες επικοινωνίας και διαπροσωπικών επαφών,

| — | την ικανότητα να αναπτύσσει και να διατηρεί άριστες σχέσεις με άλλες υπηρεσίες της Επιτροπής, άλλα θεσμικά όργανα, άλλες ευρωπαϊκές υπηρεσίες και τις εθνικές διοικήσεις· να διαμορφώνει και να παρακολουθεί, σε συνεργασία με τις διοικήσεις των κρατών μελών, στρατηγικές διαλειτουργικότητας για διασυνοριακές και διατομεακές ψηφιακές υπηρεσίες, |
| --- | --- |

—

την ικανότητα να αναπτύσσει και να διατηρεί άριστες σχέσεις με άλλες υπηρεσίες της Επιτροπής, άλλα θεσμικά όργανα, άλλες ευρωπαϊκές υπηρεσίες και τις εθνικές διοικήσεις· να διαμορφώνει και να παρακολουθεί, σε συνεργασία με τις διοικήσεις των κρατών μελών, στρατηγικές διαλειτουργικότητας για διασυνοριακές και διατομεακές ψηφιακές υπηρεσίες,

| — | την ικανότητα να συνάπτει και να διατηρεί σχέσεις συνεργασίας με τα ανώτερα διοικητικά στελέχη της Επιτροπής, σχέσεις οι οποίες είναι ουσιώδους σημασίας για την αξιοποίηση των δυνατοτήτων που προσφέρει η πληροφορική για τον εκσυγχρονισμό του θεσμικού οργάνου, |
| --- | --- |

—

την ικανότητα να συνάπτει και να διατηρεί σχέσεις συνεργασίας με τα ανώτερα διοικητικά στελέχη της Επιτροπής, σχέσεις οι οποίες είναι ουσιώδους σημασίας για την αξιοποίηση των δυνατοτήτων που προσφέρει η πληροφορική για τον εκσυγχρονισμό του θεσμικού οργάνου,

| — | αποδεδειγμένο ιστορικό και πρακτική πείρα στη διοίκηση μεγάλων έργων, συμπεριλαμβανομένης της αρχιτεκτονικής, του σχεδιασμού, της διαχείρισης έργου και του ελέγχου ποιότητας των παραδοτέων, |
| --- | --- |

—

αποδεδειγμένο ιστορικό και πρακτική πείρα στη διοίκηση μεγάλων έργων, συμπεριλαμβανομένης της αρχιτεκτονικής, του σχεδιασμού, της διαχείρισης έργου και του ελέγχου ποιότητας των παραδοτέων,

| — | την ικανότητα να αναδείξει ένα όραμα για την ανάπτυξη εταιρικών συστημάτων πληροφορικής και την παροχή υπηρεσιών στην Επιτροπή, το οποίο να λαμβάνει υπόψη τις υφιστάμενες ανάγκες, τους πόρους και τους περιορισμούς, και την ικανότητα να παρέχει συμβουλές σε άλλες γενικές διευθύνσεις σχετικά με τη στρατηγική πληροφορικής, ιδίως όσον αφορά το χαρτοφυλάκιο των συστημάτων πληροφορικής, |
| --- | --- |

—

την ικανότητα να αναδείξει ένα όραμα για την ανάπτυξη εταιρικών συστημάτων πληροφορικής και την παροχή υπηρεσιών στην Επιτροπή, το οποίο να λαμβάνει υπόψη τις υφιστάμενες ανάγκες, τους πόρους και τους περιορισμούς, και την ικανότητα να παρέχει συμβουλές σε άλλες γενικές διευθύνσεις σχετικά με τη στρατηγική πληροφορικής, ιδίως όσον αφορά το χαρτοφυλάκιο των συστημάτων πληροφορικής,

| — | άριστες αναλυτικές δεξιότητες, την ικανότητα να εντοπίζει τα κύρια σημεία, να αναπτύσσει και να ορίζει στρατηγικούς στόχους, και να τους μετατρέπει σε συγκεκριμένες προτάσεις για δράση, |
| --- | --- |

—

άριστες αναλυτικές δεξιότητες, την ικανότητα να εντοπίζει τα κύρια σημεία, να αναπτύσσει και να ορίζει στρατηγικούς στόχους, και να τους μετατρέπει σε συγκεκριμένες προτάσεις για δράση,

| — | η καλή γνώση των κύριων γλωσσών εργασίας της Επιτροπής είναι απαραίτητη για την αποτελεσματική και απρόσκοπτη επικοινωνία και συνεργασία με τους ενδιαφερόμενους φορείς. |
| --- | --- |

—

η καλή γνώση των κύριων γλωσσών εργασίας της Επιτροπής είναι απαραίτητη για την αποτελεσματική και απρόσκοπτη επικοινωνία και συνεργασία με τους ενδιαφερόμενους φορείς.

Απαραίτητα προσόντα των υποψηφίων (κριτήρια επιλεξιμότητας)

Οι υποψήφιοι/-ες θα συμπεριληφθούν στη φάση επιλογής με βάση τα ακόλουθα τυπικά κριτήρια, τα οποία θα πρέπει να πληρούνται κατά τη λήξη της προθεσμίας υποβολής των αιτήσεων:

Υπηκοότητα: Οι υποψήφιοι/-ες πρέπει να είναι υπήκοοι κράτους μέλους της Ευρωπαϊκής Ένωσης.

Πτυχίο ή δίπλωμα πανεπιστημίου: Οι υποψήφιοι/-ες πρέπει να διαθέτουν:

| i) | είτε επίπεδο εκπαίδευσης που να αντιστοιχεί σε ολοκληρωμένες πανεπιστημιακές σπουδές, πιστοποιούμενο με δίπλωμα/πτυχίο, όταν η κανονική διάρκεια της πανεπιστημιακής εκπαίδευσης είναι τουλάχιστον τετραετής· |
| --- | --- |

i)

είτε επίπεδο εκπαίδευσης που να αντιστοιχεί σε ολοκληρωμένες πανεπιστημιακές σπουδές, πιστοποιούμενο με δίπλωμα/πτυχίο, όταν η κανονική διάρκεια της πανεπιστημιακής εκπαίδευσης είναι τουλάχιστον τετραετής·

| ii) | είτε επίπεδο εκπαίδευσης που να αντιστοιχεί σε ολοκληρωμένες πανεπιστημιακές σπουδές, πιστοποιούμενο με δίπλωμα/πτυχίο, καθώς και σχετική επαγγελματική πείρα τουλάχιστον ενός έτους, όταν η κανονική διάρκεια της πανεπιστημιακής εκπαίδευσης είναι τουλάχιστον τριετής (η εν λόγω μονοετής επαγγελματική πείρα δεν μπορεί να συνυπολογιστεί στην επαγγελματική πείρα μετά την απόκτηση του πανεπιστημιακού τίτλου, που απαιτείται παρακάτω). |
| --- | --- |

ii)

είτε επίπεδο εκπαίδευσης που να αντιστοιχεί σε ολοκληρωμένες πανεπιστημιακές σπουδές, πιστοποιούμενο με δίπλωμα/πτυχίο, καθώς και σχετική επαγγελματική πείρα τουλάχιστον ενός έτους, όταν η κανονική διάρκεια της πανεπιστημιακής εκπαίδευσης είναι τουλάχιστον τριετής (η εν λόγω μονοετής επαγγελματική πείρα δεν μπορεί να συνυπολογιστεί στην επαγγελματική πείρα μετά την απόκτηση του πανεπιστημιακού τίτλου, που απαιτείται παρακάτω).

Επαγγελματική πείρα: Οι υποψήφιοι/-ες πρέπει να διαθέτουν τουλάχιστον 15ετή επαγγελματική πείρα μετά την απόκτηση του πανεπιστημιακού τίτλου, σε επίπεδο στο οποίο παρέχουν πρόσβαση τα ανωτέρω προσόντα.

Διοικητική πείρα: Τουλάχιστον 5 έτη της εν λόγω επαγγελματικής πείρας πρέπει να έχουν αποκτηθεί σε ανώτερη διευθυντική θέση (1) η οποία να έχει άμεση σχέση με τομέα συναφή με την παρούσα θέση.

Γλώσσες: Οι υποψήφιοι/-ες πρέπει να κατέχουν άριστα μία από τις επίσημες γλώσσες της Ευρωπαϊκής Ένωσης (2) και να διαθέτουν επαρκή γνώση μίας ακόμη από τις εν λόγω επίσημες γλώσσες. Κατά τη διάρκεια των συνεντεύξεων, οι επιτροπές επιλογής θα επαληθεύσουν κατά πόσον οι υποψήφιοι/-ες πληρούν την απαίτηση σχετικά με την ικανοποιητική γνώση μίας άλλης επίσημης γλώσσας της ΕΕ. Για τον σκοπό αυτόν, μέρος της συνέντευξης μπορεί να διεξαχθεί στην άλλη γλώσσα.

Όριο ηλικίας: Οι υποψήφιοι/-ες πρέπει να μην έχουν φθάσει ακόμη στη νόμιμη ηλικία συνταξιοδότησης, η οποία, για τους/τις υπαλλήλους της Ευρωπαϊκής Ένωσης, ορίζεται ως εκείνη που συμπληρώνεται στο τέλος του μηνός κατά τον οποίο ο/η υπάλληλος φθάνει στην ηλικία των 66 ετών [βλ. άρθρο 52 στοιχείο α) του κανονισμού υπηρεσιακής κατάστασης] (3).

Ο υποψήφιος/Η υποψήφια που θα επιλεγεί θα πρέπει να έχει ή να είναι σε θέση να αποκτήσει έγκυρο πιστοποιητικό διαβάθμισης ασφαλείας (TOP SECRET) από την εθνική του αρχή ασφαλείας.

Η προσωπική διαβάθμιση ασφαλείας είναι διοικητική απόφαση η οποία εκδίδεται μετά την ολοκλήρωση σχετικού ελέγχου ασφαλείας που διενεργείται από την αρμόδια εθνική αρχή ασφαλείας του ενδιαφερομένου, σύμφωνα με τους ισχύοντες εθνικούς νόμους και κανονισμούς, και πιστοποιεί ότι ένα πρόσωπο μπορεί να αποκτά πρόσβαση σε διαβαθμισμένες πληροφορίες έως ένα συγκεκριμένο επίπεδο. Πρέπει να σημειωθεί ότι η αναγκαία διαδικασία για την απόκτηση διαβάθμισης ασφαλείας μπορεί να κινηθεί μόνο βάσει αιτήματος του εργοδότη και όχι του/της κάθε υποψηφίου/υποψηφίας.

Ο διορισμός στη θέση αρχίζει να ισχύει μόνον εφόσον ο υποψήφιος/η υποψήφια που θα επιλεγεί διαθέτει έγκυρο πιστοποιητικό διαβάθμισης ασφαλείας.

Ανεξαρτησία και δήλωση συμφερόντων

Οι υποψήφιοι/-ες, προτού αναλάβουν τα καθήκοντά τους, καλούνται να δηλώσουν ότι θα ενεργούν με ανεξαρτησία υπέρ του δημόσιου συμφέροντος, καθώς και ότι δεν έχουν συμφέροντα τα οποία θα μπορούσε να θεωρηθεί ότι θίγουν την ανεξαρτησία τους.

Διορισμός και όροι απασχόλησης

Η Ευρωπαϊκή Επιτροπή θα επιλέξει και θα διορίσει τον διευθυντή/τη διευθύντρια σύμφωνα με τις οικείες διαδικασίες επιλογής και πρόσληψης (βλ. και το συνοπτικό έγγραφο σχετικά με την ακολουθητέα πολιτική όσον αφορά τους ανώτερους υπαλλήλους – Compilation Document on Senior Officials Policy (4)). Στο πλαίσιο της διαδικασίας επιλογής, οι υποψήφιοι/-ες που καλούνται σε συνέντευξη από τη συμβουλευτική επιτροπή διορισμών της Επιτροπής θα συμμετάσχουν, πριν από τη συνέντευξη αυτή, σε κέντρο αξιολόγησης το οποίο διαχειρίζονται εξωτερικοί σύμβουλοι προσλήψεων.

Για λειτουργικούς λόγους και για να ολοκληρωθεί η διαδικασία επιλογής το ταχύτερο δυνατόν, προς το συμφέρον τόσο των υποψηφίων όσο και της Επιτροπής, η διαδικασία επιλογής θα πραγματοποιηθεί αποκλειστικά στην αγγλική και/ή τη γαλλική γλώσσα (5).

Ο μισθός και οι όροι απασχόλησης είναι εκείνοι που ορίζονται στον κανονισμό υπηρεσιακής κατάστασης για τους υπαλλήλους βαθμού AD 14 της Ευρωπαϊκής Ένωσης. Εφιστάται η προσοχή των υποψηφίων στο γεγονός ότι, σύμφωνα με τον κανονισμό υπηρεσιακής κατάστασης, κάθε νέο μέλος του προσωπικού πρέπει να ολοκληρώσει επιτυχώς δοκιμαστική περίοδο 9 μηνών.

Η θέση του διευθυντή/της διευθύντριας βρίσκεται στις Βρυξέλλες.

Ισότητα ευκαιριών

Η Ευρωπαϊκή Επιτροπή εφαρμόζει ενεργή πολιτική ίσων ευκαιριών με στόχο την περαιτέρω αύξηση του ποσοστού των γυναικών σε διοικητικά καθήκοντα και ενθαρρύνει ιδιαίτερα την υποβολή αιτήσεων από γυναίκες.

Διαδικασία υποβολής αίτησης

Πριν υποβάλετε την αίτησή σας, θα πρέπει να ελέγξετε προσεκτικά αν πληροίτε όλα τα κριτήρια επιλεξιμότητας (βλ. σημείο «Απαραίτητα προσόντα των υποψηφίων»), ιδίως όσον αφορά τα είδη των απαιτούμενων διπλωμάτων/πτυχίων και την επαγγελματική πείρα, καθώς και τις γλωσσικές ικανότητες. Οι υποψήφιοι/-ες που δεν πληρούν ένα από τα εν λόγω κριτήρια επιλεξιμότητας αποκλείονται αυτόματα από τη διαδικασία επιλογής.

Για να υποβάλετε αίτηση υποψηφιότητας, πρέπει να εγγραφείτε μέσω του διαδικτύου στον ακόλουθο διαδικτυακό τόπο:

https://ec.europa.eu/dgs/human-resources/seniormanagementvacancies/

και να ακολουθήσετε τις οδηγίες σχετικά με τα διάφορα στάδια της διαδικασίας.

Πρέπει να διαθέτετε έγκυρη διεύθυνση ηλεκτρονικού ταχυδρομείου. Η διεύθυνση αυτή θα χρησιμοποιηθεί για την επιβεβαίωση της εγγραφής σας, καθώς και για την επικοινωνία μαζί σας κατά τα διάφορα στάδια της διαδικασίας επιλογής. Ως εκ τούτου, παρακαλείστε να ενημερώνετε την Ευρωπαϊκή Επιτροπή για οποιαδήποτε αλλαγή της ηλεκτρονικής σας διεύθυνσης.

Για τη συμπλήρωση της αίτησης υποψηφιότητας, απαιτείται η μεταφόρτωση βιογραφικού σημειώματος σε μορφότυπο PDF και η σύνταξη, ηλεκτρονικά, επιστολής εκδήλωσης ενδιαφέροντος (έως 8 000 χαρακτήρες). Για λειτουργικούς λόγους και για να ολοκληρωθεί η διαδικασία επιλογής το συντομότερο δυνατόν, προς το συμφέρον τόσο των υποψηφίων όσο και της Επιτροπής, το βιογραφικό σημείωμα και η επιστολή εκδήλωσης ενδιαφέροντος θα πρέπει να συνταχθούν αποκλειστικά στην αγγλική, τη γαλλική ή τη γερμανική γλώσσα.

Όταν ολοκληρώσετε τη διαδικασία ηλεκτρονικής εγγραφής σας, θα λάβετε ηλεκτρονικό μήνυμα που επιβεβαιώνει ότι η αίτησή σας καταχωρίστηκε. Το μήνυμα θα περιλαμβάνει επίσης έναν αριθμό εγγραφής, που θα είναι ο αριθμός αναφοράς σας για όλα τα θέματα που αφορούν την αίτησή σας. Αν δεν λάβετε μήνυμα επιβεβαίωσης, τότε η αίτησή σας δεν έχει καταχωριστεί!

Επισημαίνεται ότι δεν θα μπορείτε να παρακολουθείτε μέσω του διαδικτύου την πρόοδο της αίτησής σας. Για την πορεία της αίτησής σας θα ενημερώνεστε απευθείας από την Ευρωπαϊκή Επιτροπή.

Αν έχετε αναπηρία που σας εμποδίζει να εγγραφείτε ηλεκτρονικά, μπορείτε να υποβάλετε την αίτησή σας (βιογραφικό σημείωμα και επιστολή εκδήλωσης ενδιαφέροντος) σε έντυπη μορφή, στην ακόλουθη διεύθυνση: European Commission, Directorate-General for Human Resources and Security, Unit for Senior Management & CCA, SC11 8/62, 1049 Bruxelles/Brussel, Belgique/België, μέσω συστημένης επιστολής στην οποία αναγράφεται ευκρινώς η ένδειξη: «Vacancy for a Director in DIGIT (COM/2016/10368)». Η επιστολή πρέπει να ταχυδρομηθεί το αργότερο μέχρι την καταληκτική ημερομηνία εγγραφής. Κάθε μετέπειτα επικοινωνία με την Επιτροπή θα γίνεται ταχυδρομικώς. Στην περίπτωση αυτή, θα πρέπει να επισυνάψετε στην αίτησή σας βεβαίωση αναγνωρισμένου οργανισμού με την οποία πιστοποιείται η αναπηρία σας. Θα πρέπει επίσης να περιγράψετε, σε χωριστό φύλλο, τυχόν διευθετήσεις που θεωρείτε ότι χρειάζονται προκειμένου να διευκολυνθεί η συμμετοχή σας στη διαδικασία επιλογής.

Εάν χρειάζεστε περισσότερες πληροφορίες και/ή αντιμετωπίζετε τεχνικά προβλήματα, σας παρακαλούμε να στείλετε ηλεκτρονικό μήνυμα στη διεύθυνση: HR-MANAGEMENT-ONLINE@ec.europa.eu

Προθεσμία

Η προθεσμία εγγραφής λήγει στις 13 Ιουλίου 2016, στις 12.00 το μεσημέρι ώρα Βρυξελλών. Μετά την ώρα αυτή δεν θα υπάρχει πλέον δυνατότητα ηλεκτρονικής εγγραφής.

Η έγκαιρη ηλεκτρονική εγγραφή αποτελεί δική σας ευθύνη. Σας συνιστούμε ιδιαίτερα να μην περιμένετε μέχρι τις τελευταίες ημέρες για να εγγραφείτε, δεδομένου ότι τυχόν μεγάλος φόρτος κίνησης δεδομένων ή τυχόν πρόβλημα στη σύνδεση με το διαδίκτυο μπορεί να προκαλέσει διακοπή της διαδικασίας ηλεκτρονικής εγγραφής πριν από την ολοκλήρωσή της και να σας αναγκάσει να επαναλάβετε την όλη διαδικασία. Μετά τη λήξη της προθεσμίας εγγραφής, δεν θα υπάρχει πλέον δυνατότητα εισαγωγής στοιχείων. Οι εκπρόθεσμες αιτήσεις εγγραφής δεν γίνονται δεκτές.

Σημαντική πληροφορία για τους υποψηφίους/τις υποψήφιες

Υπενθυμίζεται στους υποψηφίους και τις υποψήφιες ότι οι εργασίες των επιτροπών επιλογής είναι απόρρητες. Απαγορεύεται στους υποψηφίους/τις υποψήφιες ή οποιαδήποτε τρίτα πρόσωπα που ενεργούν εξ ονόματός τους να έλθουν απευθείας ή έμμεσα σε επαφή με τα μέλη των εν λόγω επιτροπών.

Προστασία δεδομένων προσωπικού χαρακτήρα

Η Επιτροπή μεριμνά ώστε τα δεδομένα προσωπικού χαρακτήρα των υποψηφίων να αντιμετωπίζονται όπως απαιτείται από τον κανονισμό (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών (6).

---

(1)  Τουλάχιστον για τα εν λόγω 5 έτη κατά τα οποία απέκτησαν πείρα σε ανώτερη διευθυντική θέση, οι υποψήφιοι/-ες θα πρέπει να αναφέρουν στο βιογραφικό τους σημείωμα τα εξής: 1) τον τίτλο και τα καθήκοντα που άσκησαν σε διευθυντικές θέσεις· 2) τον αριθμό των υπαλλήλων τους οποίους διοικούσαν στις θέσεις αυτές· 3) το ύψος των προϋπολογισμών που διαχειρίζονταν· και 4) τον αριθμό των προϊσταμένων και των υφισταμένων τους, καθώς και τον αριθμό των ατόμων στην ίδια βαθμίδα ιεραρχίας.

(2)  http://ec.europa.eu/languages/policy/linguistic-diversity/official-languages-eu_el.htm

(3)  http://eur-lex.europa.eu/legal-content/EL/TXT/PDF/?uri=CELEX:01962R0031-20160101&qid=1464943091289&from=EL

(4)  http://ec.europa.eu/civil_service/docs/official_policy_en.pdf (διατίθεται μόνο στα αγγλικά)

(5)  Η επιτροπή επιλογής φροντίζει να μη δοθεί αδικαιολόγητο πλεονέκτημα σε υποψήφιους/-ες των οποίων μητρική γλώσσα είναι μία από αυτές τις γλώσσες.

(6)  ΕΕ L 8 της 12.1.2001, σ. 1.

---